Proiect

GUVERNUL REPUBLICII MOLDOVA

**H O T Ă R Î R E**

cu privire la reorganizarea unor întreprinderi

**nr. \_\_\_\_\_din \_\_\_\_\_\_\_\_\_\_\_\_\_\_\_\_ 2016**

În conformitate cu prevederile art.6 alin.(1) lit.e), art.6 alin.(1) lit.e¹) al Legii nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401) cu modificările şi completările ulterioare, art.93, 94 al Legii nr.1134-XIII din 2 aprilie 1997 privind societăţile pe acţiuni (republicată în Monitorul Oficial al Republicii Moldova, 2008, nr.1-4, art.1), cu modificările şi completările ulterioare şi art.73 din Codul Civil al Republicii Moldova nr. 1107-XV  din  06.06.2002 (Monitorul Oficial al Republicii Moldova, 2002, nr.82-86, art.661) cu modificările şi completările ulterioare, Guvernul

**HOTĂRĂŞTE:**

1. Se încetează procesul de lichidare a societății pe acțiuni „Centrul pentru Productivitate şi Competitivitate din Moldova”, mun. Chișinău, str. Alba Iulie, 75/G, oficiul 904, inițiată în temeiul Hotărîrii de Guvern nr.795 din 08.10.2013 cu privire la dizolvarea unei societăți pe acțiuni (Monitorul Oficial al Republicii Moldova, 2013, nr.222-227, art.898).
2. Se acceptă propunerea Ministerului Economiei privind reorganizarea societăţii pe acţiuni „Centrul pentru Productivitate şi Competitivitate din Moldova”, mun. Chişinău, str. Alba Iulie, 75/G, oficiul 904 prin fuziune (absorbţie) de către Întreprinderea de Stat “Direcţia pentru Exploatarea Imobilului”, mun. Chişinău, str. V.Alecsandri, 78.

3. Ministerul Economiei va asigura reorganizarea întreprinderilor nominalizate, în conformitate cu prevederile legislaţiei în vigoare, cu transmiterea ulterioară a bunurilor societăţii pe acţiuni „Centrul pentru Productivitate şi Competitivitate din Moldova” către întreprinderea de stat Direcţia pentru Exploatarea Imobilului”.

**Prim-ministru Pavel FILIP**

**Contrasemnează:**

**Viceprim-ministru,**

**ministrul economiei Octavian CALMÎC**

**NOTA INFORMATIVĂ**

Cu privire la reorganizarea unor întreprinderi

Prin Hotărîrea de Guvern nr.795 din 08.10.2013 cu privire la dizolvarea unei societăţi pe acţiuni a fost aprobată decizia de a derula procedura de lichidare a SA ”Centrul pentru Productivitate şi Competitivitate din Moldova”.

Lichidarea S.A. „Centrul pentru Productivitate şi Competitivitate din Moldova” (ARIA) a fost determinată de mai mulţi factori. În primul rând, genul de activitate al societăţii, care este consultarea pentru afaceri şi management, se atribuie unui domeniu liberalizat, unei pieţe în care intervenţia statului nu este necesară, iar în condiţiile actuale, menţinerea unei întreprinderi a statului în acest sector este practic imposibilă datorită unei concurenţe enorme a sectorului privat. Veniturile înregistrate de societate în ultima perioadă de timp se datorau doar activităţii de dare în locaţiune a spaţiilor neutilizate în activitatea de bază.

În condiţiile expuse, pentru a nu admite îndatorarea S.A. „Centrul pentru Productivitate şi Competitivitate din Moldova” şi excluderea unei eventuale posibilităţi de pierdere a patrimoniului societăţii, drept soluţie pentru problemele reflectate a fost identificată lichidarea S.A. „Centrul pentru Productivitate şi Competitivitate din Moldova”, cu transmiterea ulterioară a spaţiilor, utilizate de societate, Agenţiei pentru Protecţia Consumatorilor.

Totodată menţionăm că, odată cu ocuparea spaţiilor, Agenţia pentru Protecţia Consumatorilor s-a întîmpinat cu un şir de probleme, în speță, amplasarea necorespunzătoare a sediului. Agenţia este o instituţie, care se numără printre structurile extrem de solicitate de cetăţenii republicii. Zilnic un număr mare de consumători solicită asistenţa acestei instituţii în cele mai diverse probleme ce ţin de protecţia intereselor lor.

Cu regret, mulţi dintre cei care ar avea nevoie de asistenţă sau serviciile Agenţiei nu reuşesc să dispună de ele, întîi de toate din motiv că nu se pot deplasa cu uşurinţă pînă la sediul situat pe str.Alba Iulia 75, bloc G (în zona uzinei „Alfa”), instituţia fiind amplasată într-o zonă periferică a mun.Chişinău.

Prin urmare, atât consumatorii, cât şi angajaţii Agenţiei întîmpină greutăţi în situaţia în care trebuie să se deplaseze rapid în alte sectoare ale oraşului pentru reprezentarea intereselor într-o instanţă de judecata, obţinerea unui act suplimentar de la agentul economic, aviz sau vreo contrasemnătură.

Experienţa statelor europene sugerează că autorităţile de stat în domeniul protecţiei consumatorilor sunt, de regulă, amplasate în cartierele centrale ale capitalelor, pentru a facilita accesul şi circulaţia între diverse instituţii de care au nevoie persoanele care apelează la serviciile de acest gen.

Ţinând cont de această situaţie şi având în vedere faptul că activitatea pe care o desfăşoară Agenţia este una vitală pentru populaţia republicii, Ministerul Economiei a identificat alte spaţii, aflate în gestiunea ÎS „Direcţia pentru Exploatarea Imobilului”, situată pe adresa mun. Chişinău, str. V.Alecsandri 78”, pentru reamplasarea APC.

Astfel, pe de o parte a dispărut necesitatea transmiterii spațiilor menționate în gestiunea APC, iar pe de o altă parte, transmiterea activelor aflate la balanța SA ”ARIA” către APC, conform Hotărîrii Guvernului nr.795/2013, presupune o livrare impozabilă pentru care, la momentul transmiterii, trebuie să se achite către bugetul de stat TVA în mărime de 20% și impozit pe venit 12% de la valoarea lor de piață (conform raportului de evaluare valoarea de piață a bunurilor imobile constituie 10 mil. lei), însă societatea nu dispune de mijloace bănești respective.

Totodată, reieşind din faptul că ÎS „Direcţia pentru Exploatarea Imobilului” are ca principalul gen de activitate transmiterea în locaţiune spaţiilor libere şi întreţinerea clădirii administrative, iar în mare parte spaţiile acesteia sînt transmise în locațiune altor întreprinderi de stat, care activează în sectorul energetic, taxa de locaţiune pentru acestea se calculează în mărimea minimală, stabilită prin Legea bugetului, iar pentru întreținerea imobilului menționat sînt necesare mijloace financiare considerabile, se propune că în urma reorganizării spațiile gestionate de SA ”Centrul pentru Productivitate şi Competitivitate din Moldova” să fie transmise în gestiunea întreprinderii nominalizate.

Proiectul nu conține prevederi de reglementare a activităţii de întreprinzător în contextul Legii cu privire la principiile de bază de reglementare a activităţii de întreprinzător nr. 235-XVI din 20.07.2006, astfel decăzând necesitatea examinării de către Grupul de lucru pentru reglementarea activităţii de întreprinzător.

Totodată, pentru realizarea hotărîrii nu sunt necesare careva surse financiare virate din bugetul de stat.

**Viceprim ministru, Octavian CALMÎC ministru**

### 00042062

|  |  |  |
| --- | --- | --- |
| **ministerul economiei** **al republicii moldova** |  | **Министерство экономики** **Республики Молдова** |
|  |  |  |
| MD-2033, Chişinău, Piaţa Marii Adunări Naţionale, 1  tel. +373-22-25-01-07, fax +373-22-23-40-64 **E-mail:** **mineconcom@mec.gov.md****Pagina web:** [**www.mec.gov.md**](http://www.mec.gov.md) |  | МД-2033, Кишинэу, Пяца Марий Адунэрь Hационале, 1 тел. +373-22-25-01-07, факс +373-22-23-40-64 **E-mail:** **mineconcom@mec.gov.md****Веб страница:** [**www.mec.gov.md**](http://www.mec.gov.md) |

###  \_\_\_\_\_\_\_\_\_\_\_\_\_\_\_ 20\_\_\_ nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 La nr.\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_20\_\_\_

**Ministerul Finanțelor**

În temeiul art. 29 alin. (2) lit. a) din Legea nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, Ministerul Economiei a elaborat şi prezintă spre examinare şi avizare proiectul Hotărîrii Guvernului cu privire la reorganizarea unor întreprinderi.

Proiectul şi nota informativă la proiect pot fi accesate pe pagina oficială a Ministerului Economiei la adresa [www.mec.gov.md](http://www.mec.gov.md/), în compartimentul “Transparenţa în procesul decizional”.

**Viceprim-ministru, Octavian CALMÎC**

 **ministru**

ex.T.Demidcenco

 250-650